นิกเกอิปิดเช้าพุ่ง 127.98 จุด เหตุตลาดคลายวิตก Brexit
นิกเกอิปิดเช้าพุ่ง 127.98 จุด เหตุตลาดคลายวิตก Brexit
30 มิ.ย. 2559

ดัชนีนิกเกอิตลาดหุ้นโตเกียวปิดภาคเช้าพุ่งขึ้นในวันนี้ โดยดัชนีนิกเกอิปิดภาคเช้าพุ่งขึ้น 127.98 จุด หรือ +0.82% แตะที่ 15,694.81 จุด เพราะได้แรงหนุนจากการที่นักลงทุนคลายความวิตกกังวลเกี่ยวกับผลกระทบของการที่อังกฤษลงประชามติแยกตัวออกจากสหภาพยุโรป (Brexit) หลังจากมีกระแสคาดการณ์เป็นวงกว้างว่า ธนาคารกลางชั้นนำของโลกจะออกมาตรการกระตุ้นเศรษฐกิจเพื่อรับมือกับผลกระทบจากปัจจัย Brexit